[{"text_idx": "#000001", "text": "Ar o\u0302l 16 a phrifysgolion\nSgowtiaid, yr Urdd a grwpiau dan arweiniad"}, {"text_idx": "#000003", "text": "Hau hadau ar gyfer y dyfodol. . . gweirgloddiau blodau gwylltion"}, {"text_idx": "#000004", "text": "Bob mis Awst byddwn yn cynaeafu hadau a gwair \u2018gwyrdd\u2019 yn gynaliadwy yn ein gweirgloddiau sy\u2019n llawn blodau gwylltion yng Ngwarchodfa Natur Genedlaethol Waun Las."}, {"text_idx": "#000005", "text": "Yn ystod y 22 flynedd diwethaf mae\u2018r gweirgloddiau yng Ngwarchodfa Natur Genedlaethol Waun Las wedi eu rheoli\u2019n organaidd. Mae\u2019r blodau gwylltion wedi dal i ledu ac ennill ar draws y caeau, gan ymuno mewn arddangosfa hardd o flodau tegeirian. Yn drist iawn, mae\u2019r darnau helaeth hyn o flodau gwylltion sy\u2019n rhoi hyrddiadau o liw yn olygfa brin wrth i weirgloddiau ar draws y wlad leihau\u2019n ddramatig."}, {"text_idx": "#000006", "text": "Mae\u2019n destun llawenydd, felly, pan fydd gennym gyfle i ledu potensial blodau gwylltion o\u2019n gweirgloddiau ni i rai eraill."}, {"text_idx": "#000007", "text": "Cysylltodd Dw\u0302r Cymru a\u0302 ni yngly\u0302n a\u0302 chreu darn o dir gweirglodd ar eu cyfer eu hunain. Ffordd wych i wneud hyn yw drwy ddarparu\u2019r hyn a elwir yn \u2018wair gwyrdd\u2019. Enw\u2019r cae sydd wedi\u2019i ddewis ar gyfer gwair gwyrdd Dw\u0302r Cymru yw\u2019r Cae Tegeirianau, sy\u2019n un o\u2019n caeau mwyaf ym mhen pellaf yr Ardd Fotaneg ger Tw\u0302r Paxton."}, {"text_idx": "#000008", "text": "Ceir gwair gwyrdd pan gaiff y weirglodd ei thorri a\u2019r gwair ffres, yn llawn hadau blodau gwylltion, yn cael ei gludo i\u2019w safle newydd, yn ddelfrydol o fewn hanner diwrnod, a\u2019i daenu ar draws y darn newydd o dir. Mae ffresni\u2019r gwair hwn yn allweddol, a gall ddatgloi potensial yr hadau tegeirian i ymsefydlu, ynghyd a\u0302 nifer helaeth o flodau gwylltion eraill."}, {"text_idx": "#000009", "text": "Ymhlith y rhain mae\u2019r blodau pengaled (Centaurea nigra) sydd a\u0302 phen porffor tebyg i ysgallen, a thegeiran brych y rhos (Dactylorhiza maculata) sydd a\u0302 blodau porffor golau gyda smotiau ar hyd y petalau. Panoeddwn yn blentyn byddem yn aml yn mynd \u2018helfa tegeirian\u2019, a byddai dod ar draws un o\u2019r rhain yn achosi cyffro mawr."}, {"text_idx": "#000010", "text": "Ymhlith y blodau gwylltion melyn yn y cae hwn mae melynydd (Hypochaeris radicata) sy\u2019n rhoi hyrddiad o liw ganol yr haf, ynghyd a\u0302\u2019r gribell felen (Rhinanthus minor) sy\u2019n hanfodol wrth greu unrhyw weirglodd. Mae hadau\u2019r gribell felen yn niferus iawn yn y cae hwn, ac mae\u2019r enw Saesneg rattle yn disgrifio sw\u0302n coden yr hadau pan gaiff ei symud, sw\u0302n cysurlon pan fyddwch yn cerdded drwy ddarnau helaeth o flodau gwylltion. Ca\u0302nt eu galw\u2019n \u2018lunwyr gweirgloddiau\u2019 am eu bod yn lled baratisaidd, yn cael llawer o\u2019u maeth o\u2019r porfeydd o\u2019u cwmpas. Gall porfeydd drechu\u2019r blodau gwylltion yn hawdd, ac felly mae gan blanhigion lled barasitaidd ran hanfodol wrth sefydlu gweirgloddiau dros gyfnod hir."}, {"text_idx": "#000011", "text": "Defnyddiodd Huw, rheolwr y fferm, ddau beiriant lladd gwair ar gyfer y weirglodd . Yr un sydd yn y llun yw\u2019r \u2018Green Bee\u2019, ac roedd un arall i dorri darnau mwy o faint. Cafodd popeth ei lwytho ar gert er mwyn casglu cymaint a\u0302 phosibl o wair gwyrdd a hadau."}, {"text_idx": "#000012", "text": "Ar o\u0302l i Dw\u0302r Cymru daenu\u2019r gwair ar eu caeau, daeth i\u2019r glaw, sy\u2019n ffordd dda i\u2019r hadau gael eu sefydlu ar wyneb y pridd. Mae angen i\u2019r hadau fod mewn cysylltiad a\u0302\u2019r pridd er mwyn blaguro, ac yn aml bydd glaw trwm yn gwneud hynny\u2019n union. Mae gwair gwyrdd yn ffordd wych i gael hadau ffres ar safle, gan ganiatau i flodau tegeirian a blodau gwylltion prin eraill ymsefydlu\u2019n gyflymach."}, {"text_idx": "#000013", "text": "Yn ystod fy amser yn yr Ardd Fotaneg , rwyf wedi dod yn fwyfwy hoff o flodau gwylltion. Rwy\u2019n gwerthfawrogi eu harddwch syml, ac mae eu buddiannau i bryfed peillio mor fuddiol i gynefinoedd ffynnu."}, {"text_idx": "#000015", "text": "Os oes gennych ddiddordeb mewn archebu symiau mawr o had gweirglodd neu wair gwyrdd, cysylltwch a\u0302 \u2013"}, {"text_idx": "#000020", "text": "Perllannau wrth galon Afalau Cymru"}, {"text_idx": "#000026", "text": "Green hay experiment a spectacular success"}, {"text_idx": "#000027", "text": "Making new orchid-rich meadows with green hay has been a spectacular success on our Waun Las NNR"}]